Шанхай_Мастэрс_2015_(снукер)
Першы дзень (14 верасня)
14 верасня на шанхайскай гранд-сцэне пачаліся паядынкі асноўнай стадыі Шанхай Мастэрс 2015, якія гуляліся на працягу дзвюх сесій за чатырма сталамі адначасова. Першы дзень уключаў у сябе 5 матчаў уайлдкард раўнда і 3 матчы 1/16 фіналу. 44-ы сеяны Майк Дан гуляў супраць кітайскага аматара Ню Чжуана. 43-гадовы англічанін, які два разы саступаў у ўайлдкард раўндах Шанхай Мастэрс і толькі аднойчы дайшоў да 1/16 фіналу турніру, адкрыў лік у матчы, пасля чаго пакінуў за сабой тры партыі з брэйкамі ў 56, 65 і 120 балаў, а пасля перапынку скончыў матч перамогай на каляровых шарах у пятым фрэйме, не аддаўшы азіяту ніводнага ачка — 5:0. Самы ўзроставы ўдзельнік спаборніцтва Пітэр Эбдан, якому ў канцы жніўня споўнілася 45 гадоў, сустракаўся з Юанем Сыцзюнем, які саступаў у ўайлдкард раўндах двух апошніх розыгрышаў шанхайскага турніру. 30-ы нумар рэйтынгу дамінаваў у стартавай партыі, пасля чаго малады кітайскі снукерыст павёў з лікам 46:0 у пачатку другога фрэйма, але клірэнс у 85 балаў прынёс Эбдану другое ачко ў паядынку — 2:0. Дзякуючы серыі ў 61 бал у трэцяй партыі, Юань размачыў лік, але яго апанент набраў 41 ачко ў пачатку чацвёртага фрэйма і пазней давёў яго да перамогі, сышоўшы на перапынак з лікам 3:1 на сваю карысць. Аматар з Кітая выйграў пяты фрэйм з брэйкам у 60 балаў, скараціўшы адставанне да ліку 2:3, аднак прадстаўнік Англіі, які даходзіў да 1/8 фіналу турніру ў 2010 годзе, дамінаваў у шостай партыі, а таксама пакінуў за сабой сёмую на апошнім ружовым шары і выйшаў у 1/16 фіналу на Шона Мёрфі. Джэймі Джонс з Уэльса, які займаў 32-е месца ў сусветным рэйтынгу, гуляў супраць Фана Сюнманя. Кітайскі гулец, які гуляў у ўайлдкард раўндзе Шанхай Мастэрс 2013 года, дзе саступіў Дэвіду Гілберту з лікам 4:5, выйграў стартавы фрэйм на каляровых шарах, пасля чаго 27-гадовы валіец зраўняў лік з серыяй у 48 балаў. Фан перамог у трэцяй партыі на апошнім чорным шары, пасля чаго выканаў соценны брэйк у 115 балаў і сышоў на перапынак з лікам 3:1 на сваю карысць. Джонс, які ў другі раз патрапіў у асноўную стадыю шанхайскага турніру, вёў з лікам 30:19 пры пяці каляровых шарах на стале ў доўгім пятым фрэйме, але дазволіў праціўніку сабраць усе каляровыя шары і выйграць партыю з лікам 44:30, пасля чаго Фан Сюнмань аформіў пераможную серыю ў 70 ачкоў у шостай партыі і давёў матч да перамогі з лікам 5:1 , сенсацыйна выйшаўшы ў 1/16 фіналу. У першым матчы стадыі 1/16 фіналу, які праходзіў падчас дзённай сесіі першага гульнявога дня, сустракаліся 16-ы сеяны Грэм Дот з Шатландыі і 19-ы сеяны Раян Дэй з Уэльса. 35-гадовы валіец адкрыў лік у паядынку з пераможнай серыяй у 44 ачкі ў першым фрэйме, пасля чаго Дот, які дайшоў да паўфінальнай стадыі Шанхай Мастэрс у 2007 годзе, аформіў брэйк у 65 балаў у другой партыі і зраўняў лік. Раян дамінаваў у трэцім фрэйме, узяўшы яго з найвышэйшым падыходам у 44 ачкі, а 38-гадовы шатландскі снукерыст зрабіў пераможную серыю ў 58 ачкоў у чацвёртай партыі і зраўняў лік — 2:2. Пасля перапынку Дэй, які гуляў у фінале першага розыгрышу турніру ў 2007 годзе, пакінуў за сабой пяты фрэйм з серыяй у 52 ачкі, а яго апанент у трэці раз зраўняў лік, выйграўшы шостую партыю з брэйкам у 62 балы. Снукерыст з Уэльса дамінаваў у сёмым фрэйме і зноў выйшаў наперад у паядынку, пасля чаго выканаў серыю ў 68 балаў у восьмай партыі і з лікам 5:3 у сёмы раз у кар'еры і ў чацвёрты раз запар выйшаў у 1/8 фіналу Шанхай Мастэрс.